Ma verslae oor seun se dood by watergatJaco Reichel (Foto: LinkedIn) Jaco Reichel van Brackenfell, wat op Oujaarsaand by ŉ watergat in Uniondale in die Wes-Kaap oorlede is, se ma is verslae oor haar seun se afsterwe. Maroela Media het vroeër berig die 26-jarige jong man het by ŉ waterval in die gebied gesterf. ŉ Vriendin van die familie het aan Maroela Media gesê Jaco het by ŉ watergat gaan swem. “Hy het egter te kort geduik en die rotse getref.” Sers. Christopher Spies, woordvoerder van die polisie, het aan Maroela Media gesê sy liggaam kon eers Woensdagoggend met ŉ helikopter van die toneel verwyder word. Jaco laat sy ma Narine Reichel agter.